เขียนบทสนทนาถาม-ตอบ ระหว่างกลุ่มเพื่อน 3 คน เกี่ยวกับ 8 หุ้นอังกฤษ ยักษ์ใหญ่ของเศรษฐกิจเมืองผู้ดีในปี 2022
บทสนทนาถาม-ตอบ ระหว่างกลุ่มเพื่อน 3 คน คือ บี ครีม และตุ้ม เกี่ยวกับ 8 หุ้นอังกฤษยักษ์ใหญ่ของเศรษฐกิจเมืองผู้ดี ในปี 2022

บี : นี่ทุกคน เราอยากรู้ว่ามีหุ้นตัวไหนของอังกฤษบ้างที่พอจะรู้จัก เพราะว่าเราสามคนเคยไปแลกเปลี่ยนที่นั่นมา อาจจะรู้จักก็ได้นะ เอามาซัก 8 บริษัทแล้วกัน
ครีม : อันแรกต้องนี่เลย ปั๊มน้ำมัน Shell
ตุ้ม : อันที่สอง เราขอตอบว่า...Astrazeneca วัคซีนโควิดที่เราไปฉีดมาน่ะ
บี : เราขอตอบบ้างนะ HSBC ที่เป็นธนาคารอ่ะ
ครีม : อันนี้ด้วยนะ Unilever บริษัทที่ผลิตสินค้าให้เราได้ใช้ในชีวิตประจำวันไง
ตุ้ม : อันนี้เราอาจจะไม่รู้จักแต่เพื่อนเราที่อังกฤษรู้จัก มันคือ Diageo ที่ทำเครื่องดื่มแอลกอฮอล์จ้า
บี : ต่อมาก็ BP ที่เป็นบริษัทด้านพลังงาน
ครีม : อันนี้เราก็ไม่น่าจะรู้จักนะ BATS ที่ผลิตบุหรี่
ตุ้ม : อันสุดท้ายแล้ว RKT ที่ผลิตสินค้าเพื่อสุขภาพจ้า
บี : โอ้โห! เก่งมาก ๆ เลยจ้า

บทเรียนจากบทสนทนานี้

8 หุ้นอังกฤษ ยักษ์ใหญ่ของเศรษฐกิจเมืองผู้ดี ในปี 2022

1. ‘Shell’ เป็นบริษัทพลังงานและปิโตรเคมีรายใหญ่ที่สุดในยุโรป บริษัทด้านพลังงานที่มีมูลค่าตลาดสูงสุดเป็นอันดับสี่ของโลก (ข้อมูล ณ วันที่ 15 ก.ย. 2565) และเป็นบริษัทในอุตสาหกรรมน้ำมันที่ใหญ่ที่สุดในโลกเป็นอันดับห้า

2. ‘Astrazeneca’ เป็นบริษัทยาและเทคโนโลยีชีวภาพสัญชาติอังกฤษ-สวีเดน หนึ่งในบริษัทยารายใหญ่ที่สุดของโลก และได้ขยายขีดความสามารถทางธุรกิจโดยการเข้าซื้อบริษัทต่าง ๆ ที่มีความเกี่ยวข้องกับยาและเทคโนโลยีชีวภาพมากมาย เช่น Cambridge Antibody Technology บริษัทเทคโนโลยีชีวภาพจากประเทศอังกฤษ (เข้าซื้อในปี 2006), MedImmune หน่วยงานวิจัยและพัฒนาด้านชีววิทยา (เข้าซื้อในปี 2007), Spirogen บริษัทเทคโนโลยีชีวภาพ (เข้าซื้อในปี 2013) และ Definiens บริษัทวิจัยด้านเทคโนโลยีชีวภาพ (เข้าซื้อในปี 2014) เป็นต้น

3. ‘HSBC’ เป็นบริษัทโฮลดิ้งที่ให้บริการด้านการเงินและการธนาคารแก่ลูกค้ารายย่อย ลูกค้าธุรกิจ ลูกค้าภาครัฐ ไปจนถึงลูกค้าองค์กรและสถาบัน

4. ‘Unilever’ เป็นบริษัทผู้ผลิตและจัดจำหน่ายสินค้าอุปโภคบริโภค FMCG (Fast Moving Consumer Goods) เป็นหนึ่งในผู้ผลิตสินค้าอุปโภคบริโภคที่มียอดขายสูงสุดในโลก มีผู้ใช้ผลิตภัณฑ์ของ Unliever มากกว่า 2.5 พันล้านคนต่อวัน มีแบรนด์สินค้ามากกว่า 400 แบรนด์ ที่วางจำหน่ายอยู่ใน 190 ประเทศทั่วโลก

5. ‘Diageo’ เป็นบริษัทผู้ผลิตเครื่องดื่มแอลกอฮอล์หลากหลายชนิด ไม่ว่าจะเป็น สก๊อตวิสกี้ ไอริชวิสกี้ อเมริกันวิสกี้ วิสกี้แคนาดา บรั่นดี วอดก้า เหล้า รัม เตกิลา ไวน์ เบียร์ ไซเดอร์ ไป่จิ่ว ค็อกเทล และเครื่องดื่มที่ไม่มีแอลกอฮอล์

6. ‘BP’ เป็นบริษัทด้านพลังงานระดับโลกที่ดำเนินงานแบบครบวงจรตั้งแต่ต้นน้ำยันปลายน้ำ ไม่ว่าจะเป็น การสำรวจ การสกัด การกลั่น การขนส่ง และการจัดจำหน่ายน้ำมันและก๊าซธรรมชาติ

7. ‘British American Tobacco’ เป็นบริษัทผู้ผลิตและจำหน่ายบุหรี่ ยาสูบ และผลิตภัณฑ์นิโคตินอื่น ๆ ผลิตภัณฑ์ของบริษัทแบ่งออกเป็น 2 กลุ่มใหญ่ ๆ คือ 1.) กลุ่ม Non-Combustible ประกอบไปด้วยแบรนด์ Vuse, Glo, Velo และ Grizzly 2.) กลุ่ม Combustible ประกอบไปด้วยแบรนด์ Dunhill, Kent, Lucky Strike, Pall Mall และ Rothmans

8. ‘Reckitt Benckiser’ เป็นบริษัทผู้ผลิตสินค้าอุปโภคบริโภค โดยเน้นไปที่การผลิตผลิตภัณฑ์เพื่อสุขภาพ สุขอนามัย และโภชนาการ ขยายฐานธุรกิจโดยการเข้าซื้อกิจการที่เกี่ยวข้องกับสินค้าอุปโภคบริโภคมากมาย เช่น Gaviscon ยาลดกรดไหลย้อน, Air Wick น้ำหอมปรับอากาศ, Lehn & Fink เจ้าของ Lysol แบรนด์สเปรย์ฆ่าเชื้อไวรัสและแบคทีเรีย, SSL International เจ้าของแบรนด์ถุงยางอนามัย Durex และรองเท้าเพื่อสุขภาพ Scholl, Enfamil นมผงสำหรับทารก และ K-Y เจลหล่อลื่น เป็นต้น
ตลาดการเงิน & ผลิตภัณฑ์และบริการทางการเงิน